दबलैन में दबंगों ने तोड़ा मंदिर, लोगों में रोष
दबलैनगांव में दलित समाज द्वारा गांव की पंचायती जमीन में बनाया गया मंदिर कुछ लोगों ने तोड़ दिया। घटना के बाद दलितों में रोष है। शुक्रवार सुबह जब सुशील पुत्र चन्द्रभान की बारात गांव से निकलने वाली थी तो गांव के ही कुछ लोग मंदिर पहुंचे तो देखा कि मंदिर को किसी ने गिरा दिया था। दलित समुदाय के भले सिंह, गजे सिंह, महेन्द्र सिंह, बलबीर, राजकुमार, नेहरू, बलदेव, रोशन, बलबीर, रामफल, रमेश, प्रेम फौजी सहित महिलाओं ने बताया कि शुक्रवार सुबह दलित समुदाय में एक शादी समारोह के बाद बारात जाने वाली थी कि अचानक गांव के 50-60 दबंग लोग वहां पर आए और गाली-गलौज करते हुए मन्दिर को तोड़ दिया। दलित समाज के लोगों ने कहा कि जब उन्होंने दबंगों को रोकने का प्रयास किया तो उन्होंने धमकी दी।
जब दबंग लोग दलित समाज के गुरु का मन्दिर तोड़ रहे थे वहां खड़े युवक ने कुछ समय की घटना को अपने फोन में कैद कर लिया। लेकिन कुछ देर बाद दबंग लोगों ने वीडियो बनाने वाले युवक को देख लिया और उसको फोन बंद करने के लिए धमकी दी। लेकिन यह पूरी घटना दलित समाज के लोगों की आंखों के सामने हुई। लेकिन दबंग लोगों के हौसले इतने बुलंद थे कि वे बिना कोई परवाह किए समाज को आहत पहुंचाने में लगे हुए थे। दलित लोगों ने कहा हमने यह जगह पंचायत की मंजूरी के बाद ही स्थापित की थी।
अधिकारी बोले-नहीं तोड़ा गया मंदिर, मामला सुलझाया
इसमामले को लेकर पुलिस एसडीएम का कहना है कि ऐसा कोई मामला दबलैन गांव में नहीं हैं। लेकिन वहां बिखरी मन्दिर की ईंट, पैरा तले रौंदी गई फोटो युवक द्वारा बनाई गई वीडियो का उनके पास कोई जवाब नहीं थी। शहर थाना प्रभारी रमेश कुमार एसडीएम किरण सिंह ने कहा कि गांव में दलित समाज के लोगों ने अपने शादी समारोह जैसे कार्यक्रमों के लिए पंचायत से कुछ जगह ली थी। जिस पर कुछ विवाद हुआ था। लेकिन शनिवार को दोनों पक्षों के लोगों ग्राम पंचायत की मौजूदगी में इस मामले को सुलझा दिया गया।
लोगों ने कहा- गांव के ही दबंगों ने वीडियो भी बनाई
नरवाना. टूटेपड़े रविदास मंदिर के पास मामले की जानकारी देते लोग।
hin_Deva hin_Deva hin_Deva hin_Deva hin_Deva hin_Deva hin_Deva